આમૂર સાગરના પેટાળમાં સી વૉક કરીને ઉપર આવી. બે હેલ્પરોની મદદથી કૅબલ અને એન્ટ પ્રેશર કૉસ્ચ્યુમ ઉતારી એ કોઇને શોધવા લાગી. દૂર ઊભેલા વિશ્વકને જોઇ તેના તરફ દોડી – અને ભેટી પડી. બન્ને અડરવૉટર લૉન્જમાં ડિનર લઇ બહાર નીકળ્યા. બે વર્ષ પહેલાં સ્પેસ વૉક કરી ચુકેલી આમૂરની ઇચ્છા સી-વૉક કરવાની હતી. તે તેણે લા લીરીયલ ક્રુઝના પેકેજમાં પૂરી કરી. ૨૦૨૧માં તેના પરદાદા અને દાદા અહીં આવેલા. એટલે આ લૉન્જની તેને મન ઇમોશનલ વૅલ્યૂ હતી. બીજા લોકો સાથે એ બંન્ને પણ સબમર્શીબલ યુનિટ દ્વારા ક્રુઝના ડેક પર આવ્યા. પાંચમા માળે તેના રૃમમાં જઇ બન્ને એન્ટરટેઇનમેન્ટ શૉ જોવા તૈયાર થયા. ડાન્સનો રાઉન્ડ પૂરો થયો એટલે આમૂર અને વિશ્વક ઊભા થઇ ગયા. ક્રુઝ મસ્કત પહોંચ્યું. શહેરની વચ્ચોવચ્ચ આવેલા સરકારી ક્વાર્ટરમાં સફેદ દાઢીધારી વૃદ્ધ કાકાને એક વ્યક્તિએ ખાખી કવર આપ્યું, ખોલ્યું અને પૂછ્યું – ક્યારે આવ્યું.. જવાબ – કલાક પહેલાં. વૃદ્ધ ટેન્શનમાં.. પૂરપાટ ઝડપે ગાડી દોડાવી, ભાગ્યા… બંદર પર લા લીરીયલ ક્યારની આવી ગઇ હતી. સિક્યોરિટી ચેકિંગને અવગણી વૃદ્ધ અંદર ઘુસ્યા. બધા રૃમ તપાસતા પાંચમે માળે પહોંચ્યા. ધક્કો મારી રૃમનો દરવાજો ખોલ્યો. વૃદ્ધને ઓળખતી હોય તેમ આમૂરે તેમના હાથમાંથી કવર આંચકી લીધું… કાગળો કાઢી બરાબર વાંચીને ઘા કર્યો. ડ્રોઅરમાંથી એક પાઉચ કાઢ્યું. બેગ લીધી. ગોગલ્સ અને બધા ડિવાઇસ ચઢાવી વૃદ્ધ કાકા સાથે ભાગી. ઇવશ્વકે પૂછ્યુંઃ ક્યાં જાય છે? શું થયું? આમૂરે દોડતાં જ જવાબ આપ્યો – પછી વાત કરીએ. વિશ્વક નીચે પડેલા કાગળો લઇ જોવા લાગ્યો. વિચિત્ર નકશા અને છેલ્લા કાગળમાં કોડવર્ડની ભાષામાં લખાણ હતું. ઢીહૈ to city, Planet Mars – વાંચીને વિશ્વકે બારીમાંથી બૂમ પાડી – આમૂર તું મંગળ પર જાય છે? ( હવે આગળ વાંચો….)